Държавен вестник, бр. 98, 2013 г., стр. 31

БРОЙ  98	
Д Ъ Р Ж А В Е Н  В Е С Т Н И К 	
СТР.  31  
за дистанционен отчет с изключение на тези, 
измерващи електрическата енергия на обекти, 
присъединени към мрежи „ниско напрежение“ 
с предоставена мощност до 100 kW.
(2) Потокът на активна и реактивна енергия се 
измерва и регистрира в двете посоки за обекти, 
отговарящи на условията по чл. 3, ал. 1.
(3) Потокът на активна и реактивна енергия 
се измерва и регистрира за обекти на клиенти, 
отговарящи на условията по чл. 3, ал. 2.
Чл. 23. (1) Измервателната система трябва да 
постига изискванията за обща точност, посочени 
в приложението към тези правила.
(2) При необходимост данните от измервател-
ните системи могат да бъдат компенсирани за 
грешките на измервателните трансформатори и 
съответните връзки към електромера.
(3) Стойностите на компенсацията се записват 
от оператора на преносната мрежа, съответно 
оператора на разпределителната мрежа, и трябва 
да бъдат доказани за обосноваване на компенса-
ционните критерии. Всички параметри се запа-
метяват в регистъра на измервателната система.
Чл. 24. (1) Операторът на съответната мре-
жа определя необходимостта от оборудване на 
електромер с вграден часовник с вход за син-
хронизация със стандартен часовник. Времето 
на електромера се задава според българското 
стандартно време. Времето на електромерите за 
измерване на междусистемен обмен се задава 
по централно европейско време.
(2) При определяне на часови тарифни струк-
тури началните и крайните часове са:
1. за небитови клиенти върховата зона е:
а) за периода 1.11. – 31.03. от 8.00 ч. до 11.00 ч. 
и от 18.00 ч. до 21.00 ч.;
б) за периода 1.04. – 31.10. от 8.00 ч. до 12.00 ч. 
и от 20.00 ч. до 22.00 ч.;
2. за всички клиенти нощната зона е:
а) за периода 1.11. – 31.03. от 22.00 ч. до 6.00 ч.;
б) за периода 1.04. – 31.10. от 23.00 ч. до 7.00 ч.
Чл. 25. (1) Операторът на съответната мрежа 
определя необходимостта статичният електромер 
да има енергонезависима памет за запаметяване 
на данни за всяко измерено количество.
(2) Енергонезависимата памет трябва да поз-
волява запаметяването на минимум 4 измерени 
стойности на данни, снемани през интервал от 
15 минути, за период 62 дни.
Чл. 26. (1) Измервателната система, включ-
ваща статичен електромер съгласно чл. 24, тряб-
ва да е оборудвана със средства за защита на 
енергозависимите данни, запаметени в паметта.
(2) Данните се съхраняват в енергонезависима 
памет. След загуба на захранване данните, за-
писани в паметта, се пазят за най-малко 62 дни 
от натрупаното оперативно време без включено 
външно захранване. Всяка операция „четене“ не 
трябва да изтрива или да променя запаметените 
измерени данни.
Чл. 27. (1) Измервателната система, включва-
ща статичен електромер, трябва да е оборудвана с 
интерфейсни устройства за вътрешна или външна 
комуникация с изключение на тези, измерващи 
електрическата енергия на обекти, присъединени 
към мрежи ниско напрежение с предоставена 
мощност до 100 kW.
(2) Измервателната система за измерване на 
междусистемен обмен, включваща статичен елек-
тромер, трябва да е оборудвана с интерфейсни 
устройства за директно предаване в реално време 
на данните от основния и контролни електроме-
ри в диспечерската система SCADA, както и в 
базата данни на измервателната система.
(3) Собствениците на измервателните системи 
отчитат на място или дистанционно данните от 
статичните електромери най-малко веднъж в 
месеца. Независимият преносен оператор има 
право на достъп за периодично отчитане на 
статичните електромери по междусистемните 
електропроводи.
Чл. 28. (1) Отчитането на данни от електро-
мера, както и частично или пълно параметри-
ране на електромера трябва да бъде възможно 
единствено чрез достъп при подходящо ниво на 
сигурност.
(2) Техническата спецификация на формата 
за предаване на данни, протоколите, средствата 
за проверка за грешки и нивото на сигурност 
се определят от собственика на средствата за 
измерване.
(3) Статичните електромери трябва да са 
параметризирани според възможностите на 
типа електромер, така че да регистрират всички 
събития, които са свързани с неправилно или 
неточно измерване на електрическа енергия. 
Това параметризиране трябва да осигурява съх-
раняване на събитията за възможния най-голям 
период от време или брой събития. По време на 
използването на електромер за търговско или 
контролно измерване дневниците на тези съби-
тия се изтриват от собственика на средствата 
за измерване след уведомяване на съответния 
участник.
Чл. 29. (1) Вторичните вериги на измерва-
телната система за обекти, присъединени към 
преносната мрежа, се изпълняват с екраниран 
кабел при следните условия:
1. напреженовите вериги (при измерване на 
всички нива на напрежение) – със самостоятелна 
двойка кабел за всяка фаза от напреженовия 
трансформатор до команден шкаф/клеморед, а 
от команден шкаф до клеморед – с четирижи-
лен кабел;
2. токовите вериги (при измерване на всички 
нива на напрежение) – със самостоятелна двойка 
кабел за всяка фаза от токов трансформатор до 
команден шкаф/клеморед при токовия транс-
форматор, а от команден шкаф до клеморед – с 
четирижилен кабел;
3. минимално допустимото сечение на вто-
ричните вериги е регламентирано в Наредба № 3 
от 2004 г. за устройството на електрическите 
уредби и електропроводните линии, при което 
сечението на кабелите във вторичната токова 
верига трябва да бъде съобразено с мощността на 
вторичната намотка на токовия трансформатор, 
а вторичната напреженова верига да обезпечава 
допустимия пад на напрежение;